Hermersberg

Hermerschberch (amtlich Hermersberg) is e Ord im Landkrais Siedweschpalz inde Palz in Daitschlond. Hermerschberch is de greeschde Ord uf de Sickinger Hee un innerhalb fun de Vebandsgemä Waldfischbach-Boialwe die drittgreeschde Ord.

 Geografie 

 Laach 
Hermeschberch is a sogenanndes "Hehedorf" un leit am Nordoschdrand fun de Sickinger Heh. Es is ugefähr 19 km fun Landstuhl, 13,5 km fun Bermesens und 17 km fun Lautre entfernt. Direkt im Oschde grenzt de Pälzerwald in 2- 3 km Entfernung zu Hermersberg an die Sickinger Heh. Unmittelbare Nachbargemeinde sin (im Uhrzeichersinn im Norde aagefang): Linne in 3 km Entfernung, Hoorbach 2 km im Nordweschde, im Siedoschde is Stääalwe 2 km entfernd, Waldfischbach-Boialwe vierehalb km siedlich. Siedweschdlich is 4 km weit weg Hehääned, Schauerberch 4 km im Weschde, 3 km nordweschdlich leit Haarschberch - e Ordsdääl fum 2 km entfernde Weselberch.

Zu Hermeschberch geheere aa die Wohnplätz Fuchshof, Lichtebeier Hof, Riegelsbeierhof, Stääalwermiehl uns Wasserhaus.Statistisches Landesamt Rheinland-Pfalz (Hrsg.):  Stand: Februar 2022. S. 166 (PDF; 3,3 MB).

 Gewässer 
Im Siede fum Gemäänegebiet entspringt de Klapperbach, der greeschdedääls die Gemarkungsgrenz zu Waldfischbach-Boialwe bild. Fun links kommt noch de Reedelgraawe dezu. Außerdem is die Moosalb' die eschdlich Gemäänegrenz.

 Geschicht 

 Friehgeschicht un Reemerzeit 
E Hichelgrab im Rohwald uf de Gemarkung Hermerschberch is uf die Hallstadt-Period (800 bis 400 vor Christus) datiert wor. Annere Besiedlungsspure in de Näh fun Landstuhl wie zum Beischpiel Stääkranzgrääwer stamme aus de Lathènezeit fun 500 vor bis zur Geburd Chrischti. In nogrischtlicher Zeit is die Geechend fun Reemer besiedelt wor, was zum Beischbiel Münzfunde ausem erschde bis vierde Johrhunnerd no Grischdus aus de Reemersiedlung bei Landstuhl un die Heidelsburch bei Waldfischbach-Boialwe zeie.

 Middelalter und Neizeit 
Es Gebiet wo Hermerschberch entstan is hat emol zu Quärschbach geheert – e kleneres Geheeft. Hermerschberch werd in em Urbar (Giderverzaichnis) fum Kloschder Maursminschder im Elsass ausm Johr 828 erschtmols erwähnt. De Kaiser Otto II. hat die Gechend im Johr 987 em Kloschder Hornbach bai Zwäbricke geschenkt. Die erscht gesichert Nennung find sich im Kopialbuch vun de Burch Falgeschtää ausm Johr 1364 bai enerer Dälung fun de Zehntrechte. Selmols is Hermerschberch am Dunnerschdaa no dem Hail (28. März 1364) urkundlich erwäähnt wor.

 Bolidik 
 Boiemäschder 
Boiemäschder ist de Summer Erich.

 Gemänerat 
Die Wahle zum Gemänerat sin so Ausgang:Der Landeswahlleiter Rheinland-Pfalz: Kommunalwahl 2014, Stadt- und Gemeinderatswahlen
 Wahl  SPD  CDU  FWG  Zamme202451116 Sitz201961016 Sitz 2014  5  11  –  16 Sitz 2009  4  12  –  16 Sitz 2004  3  11  2  16 Sitz

 Kuldur 
 Veraaschtaldunge 
Die Hermeschbeier Kuldur werd fun de Veraine getraa. Iwwer de Ort hinaus bekannde Feschde sin es Schnapsgassefeschd (Schtroßefeschd im Auguschd) un de Oschderrock (Konzerd an Oschdre).

 Schprooch 
In Hermerschberch werd hinnerpälzisch gesproch, wobai in de Aussproch es "e" oft wie e "ä" ausgesproch werd. Baischbiel: de daitsche Satz "Ich besitze keine einzige Mark mehr" werd im hinnerpälzische "Ich han kee Marg meh" ausgeschproch. De Hermerschbeier schbrecht dene Satz eher "Ich han kä Märg mi".

 Wertschaft un Infrastrukdur 
 Wertschaft 
Bis ins letschde Johrhunnerd war Hermerschberch ain Bauredorf. Es hat wait iwwer hunnderd Baure geb un e haufe Schapsbrenneraie. Desweeche werd bis hait die Bergschtroß a "Schnapsgass" gehääs. Hait (2006) hats awwer nur noch zwä Baure. Im Ort sin zwä Firme fer Medallverarwaidung un e Kunschdoffirma. Außerdem hat es e haufe Handwerger und Geschäfte, unner annerem e Autowerkstatt mit Tankschdell un e iwwer de Ord hinaus bekannder Baumarkt. Weitere Besonderheite sind die Schtraussefarm om Ordsrond Richtung Waldfischbach sowie es Schdrohheizkraftwerg im Noibaugebied. Die maischde Hermeschbeier schaffe awwer in de umliechende Gemääne und Städt.

 Verkehr 
Hermerschberch ist dorch die Bundesautobahn A62 (Permesens-Nonnwailer) ans iwerrechionale Stroßennetz agebunn, net nur innerhalb Daitschlands sunnern aa an Luxemborch un Frongraisch.

 Websaidde 

 Internetpräsenz fun de Gemä Hermeschberg 
 Internetpräsenz fum Hermeschbeier Schtroßefeschd 

Kadegorie:Saa- un Weschdpälzische Orde